Mel Collins

Mel Collins, vlastným menom Melvyn Desmond Collins (* 5. september 1947) je britský saxofonista.

Spolupracoval s mnohými významnými hudobníkmi ako boli Alexis Korner,  Eric Clapton, Bryan Ferry, Roger Chapman alebo Marianne Faithfull ako aj so skupinami Clannad, Bad Company, Dire Straits, The Rolling Stones a Tears for Fears. Mel Collins bol tiež členom skupín King Crimson (1970 – 1972) a Camel (1977 – 1979) a hral aj s Caravan a The Alan Parsons Project.

V King Crimson nahradil Iana McDonalda a so skupinou nahral albumy In the Wake of Poseidon (1970), Lizard (1970) a Islands (1971). V roku 1974 sa podieľal na albume Red ako štúdiový hráč.

V skupine Camel sa podieľal na albumoch Rain Dances (1977), Breathless (1978) a ako štúdiový hráč tiež na I Can See Your House from Here (1979), Nude (1981) a Stationary Traveller (1984).

S niektorými hudobníkmi z King Crimson vydal v roku 2011 album A Scarcity of Miracles; o dva roky neskôr sa stal opäť členom tejto skupiny, ktorá v novom obsadení obnovila svoju aktivitu.

Zdroj 

Narodenia v 1947
Saxofonisti
Žijúci ľudia
Rockoví hudobníci
Členovia skupiny King Crimson